བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གསལ་བཏབ་སྟེ། ཡེ་ཤེས་པ་སྤྱན་འདྲེན་སོགས་བྱས་ནས། མཆོད་བསྟོད་བདུད་རྩི་མྱང་བ་
རྣམས་བྱའོ། །
དེ་ནས་བུམ་པ་སྟ་གོན་ནི་བུམ་པ་ལྷ་གྲངས་དང་མཉམ་པ་དང་། འཇུག་སྒོ་དང༌། ལས་
བུམ་གཉིས་བྱ་སྟེ། ཉེར་གཅིག་གམ། ཡང་ན་རིགས་ལྔ་དང༌། རྣམ་རྒྱལ་ཏེ་དྲུག་ཚུལ་བཞིན་དུ་
བཅས་ནས། དེ་རྣམས་སུ་རང་རང་གི་ལྷ་སྐད་ཅིག་གིས་བསྐྱེད་དེ། ཡེ་ཤེས་པར་མོས་ནས།
རྣམ་རྒྱལ་དུ་གཙོ་བོའི་སྔགས་དང༌། གཞན་རྣམས་སུ་རང་རང་གི་སྔགས་དང་ལས་བུམ་དུ་
བདུད་རྩི་འཁྱིལ་བའི་སྔགས་ཅི་ནུས་བཟླས་ཏེ།
རྣམ་རྒྱལ་དུ་ལྷ་ཡབ་ཡུམ་སྙོམས་པར་ཞུགས་
པའི་ཀུན་དས་བཀང་ནས། བདག་གི་སློབ་མ་རྣམས་དབང་བསྐུར་བར་མཛོད། ཅིག་ཅེས་པ་
དང༌། ལས་བུམ་གྱི་ལྷ་ལ་བདག་གི་སློབ་མ་རྣམས་ཀྱི་བགེགས་བཟློག་པར་མཛད་དུ་གསོལ་
ཞེས་སྙན་ཕབ་སྟེ། དེ་རྣམས་སོ་སོའི་སྔགས་ཀྱིས་བྱིན་གྱིས་བརླབས་པའི་གཏོར་མ་ཨ་ཀཱ་རོས་
ཕུལ་ཏེ། མཆོད་བསྟོད་བདུད་རྩི་མྱང་བ་རྣམས་བྱས་ཏེ། སོ་སོའི་སྔགས་བརྗོད་པས་སྙོམས་
པར་ཞུགས་ཏེ་མཉེས་ནས་བདུད་རྩིར་ཞུ་བས་བུམ་པ་གཏམས་པར་བསམ་མོ། །དེ་ནས་ལྷ་ལ་
སྙན་གསན་ཕབ་སྟེ། མཆོད་པ་སོགས་སྔར་བཞིན་བྱའོ། །
དེ་ནས་སློབ་མ་སྟ་གོན་ནི་སྔར་དང་འདྲ་བ་ལ། ཁྱད་པར་སྤྲོ་བ་བསྐྱེད་པའི་རྗེས་སུ་སྡིག་
བཤགས་སོགས་ཚོགས་བསག་གི་ཆོས་བརྒྱད་བྱ་བ་དང༌། སྲུང་སྐུད་ཀྱི་རྗེས་ལ་ཁྱོར་ཆུ་བླུད་དེ།
རྡོ་རྗེ་སློབ་དཔོན་དུ་འོས་པ་ལ་དེའི་སྡོམ་པ་བྱིན་ནས། འཇིག་རྟེན་ན་ནི་ཀུན་མཁྱེན་དག། ཅེས་
པ་ལ་སོགས་པ་བྱས་ཏེ་མཐར་སྟ་གོན་གྱི་དཀྱིལ་འཁོར་མངོན་སུམ་ལྟར་མོས་ནས་མཆོད་
བསྟོད་བདུད་རྩི་མྱང་བ་བྱས་ཏེ། ཡེ་ཤེས་ཀྱི་འཁོར་ལོ་ནམ་མཁར་བཏེགས་ནས་ཉི་ཟླ་ཁ་སྦྱར་
དབུས་སུ་བཞག་གོ། དེ་ནས་ཐོ་རངས་ལངས་ནས་ཤར་དུ་བལྟས། སོ་ཤིང་དོར་ནས་དངོས་
གྲུབ་བརྟགས་ཏེ། སློབ་མའི་རྨི་ལམ་ངན་ན་སྔར་བཞིན་བཟློག་པར་བྱའོ། །
-164-

སྔགས་ལ་འཇུག་པའི་སྒོ་ལས། གསང་འདུས་འཇམ་དཔལ་ཞལ་ལུང་གི་ཆོས་སྐོར་བཞུགས། ༩༡༽
དེ་ནས་དངོས་གཞིའི་ཆོ་ག་ནི་ལུགས་ཀྱི་ཐིག་བཏབ་ནས་ཚོན་བཀྱེ་སྟེ། མཚན་མ་འགོད་
པ་ན། རང་རང་གི་སྔགས་བརྗོད་ཅིང་། ནམ་མཁར་བཏེག་པའི་ལྷ་དབབ་པར་བྱའོ། །དེ་ནས་
རང་ཉིད་གཙོ་བོ་ཡབ་ཡུམ་དུ་གསལ་བའི་ངང་ནས་དཀྱིལ་འཁོར་གྱི་དབུས་སུ་འདུག་སྟེ།
རྗེས་ཆགས་ཀྱི་ཆོ་ག་བྱས་ནས་སྙོམས་འཇུག་གི་སྒྲས་ཕྱོགས་བཅུའི་དམ་ཚིག་གི་དཀྱིལ་
འཁོར་ཐམས་ཅད་རང་གི་ནང་དུ་བཅུག་སྟེ། ལྷ་མོའི་པད་མར་ཆོ་ག་གསུམ་གྱིས་བསྒྲུབས་ནས་
སྤྲོས་ཏེ། ཆོག་བཞི་པས་རྡུལ་ཚོན་གྱི་ལྷ་དང་གཉིས་སུ་མེད་པར་བསྲེའོ། །དེ་ནས་སླར་ཡང་
སྙོམས་འཇུག་གི་སྒྲས་ཡེ་ཤེས་ཀྱི་འཁོར་ལོ་སྤྱན་དྲངས་ཏེ། ལས་སྔགས་ཀྱིས་ཕྱི་བཞིན་འབྲང་
བའི་བགེགས་བསྐྲད་ནས་ར་གུར་གྱི་སྲུང་བའི་འཁོར་ལོ་བྱས་ཏེ། སྟེང་ཕྱོགས་སུ་བཞུགས་པ་
ལ་མཆོད་བསྟོད་བདུད་རྩི་མྱང་བ་བྱས་ནས། ཤེས་རབ་མཐར་བྱེད་ཀྱིས་གཞུག་པ་བཅིང་བ་
མཉེས་པར་བྱ་སྟེ། སྔར་བཞིན་དབང་བསྐུར་རྒྱས་བཏབ་སྟེ། མཆོད་བསྟོད་བདུད་རྩི་མྱང་བ་
བྱས་ནས། སྔགས་རྣམས་ཅི་ནུས་བཟླས་ཏེ་གསང་མཆོད་ཀྱང་བྱའོ། །
དེ་ནས་ཕྱིའི་མཆོད་པ་བྱས་ཏེ། རང་གི་སྙིང་ཁའི་ས་བོན་ལས་བདུག་པ་མ་ལ་སོགས་
པའི་ལྷ་མོ་རྣམས་སྤྲུལ་ནས། འདི་ནི་ཡང་དག་བདུག་པ་སྟེ། །རང་བཞིན་དང་ནི་སྦྱར་བའི་དྲི། །
བདག་གི་འབུལ་བ་འདི་བཞེས་ལ། །བདག་ལ་བཀའ་དྲིན་སྩལ་དུ་གསོལ། །བཛྲ་དྷུ་པེ་པཱུ་ཛ་
སྤ་ར་ཎ། སྣ་ཚོགས་མེ་ཏོག་ཡིད་འོང་བ། །རབ་ཏུ་ཡིད་འོང་འབར་བ་ཡི། །བྱང་ཆུབ་ཡན་ལག་
མེ་ཏོག་འདི། །བདག་ལ་བརྩེ་དགོངས་བཞེས་སུ་གསོལ། །བཛྲ་པུཥྤ་པཱུ་ཛ་སྥ་ར་ཎ། ཏིང་
འཛིན་མར་མེ་དགེ་བ་འདི། །སྲེག་བྱེད་ངན་འགྲོ་འཇིགས་ལས་སྐྱོབ། །ལྷ་ཡི་སྤྱན་ནི་ཐོབ་བྱེད་
པ། །བདག་ལ་བརྩེ་དགོངས་བཞེས་སུ་གསོལ། །བཛྲ་ཨ་ལོ་ཀི་པཱུ་ཛ་སྥ་ར་ཎ། ག་པུར་ལ་
སོགས་བྱུག་པ་ནི། །དྲི་ཞིམ་ལ་སོགས་མེ་ཏོག་རྒྱན། །ཧཱུཾ་ཐུགས་དགྱེས་པར་རོལ་འབྱུང་འདི། །
བདག་ལ་བརྩེ་དགོངས་བཞེས་སུ་གསོལ། །བཛྲ་ནཻ་ཝི་ཏེ་པཱུ་ཛ་སྥ་ར་ཎ། སྣ་ཚོགས་བཏུང་བ་
-165-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཡིད་འོང་བ། །འབྲུ་ཡི་ཆང་དང་བཙོས་པའི་ཆང༌། །མྱོས་བྱེད་བདུད་རྩི་དཔའ་བོ་འདི། །བདག་
ལ་བརྩེ་དགོངས་བཞེས་སུ་གསོལ། །བཛྲ་པུ་ར་པཱུ་ཛ་སྥ་ར་ཎ། རིན་ཆེན་རིའམ་རྒྱ་མཚོ་རིན་
ཆེན་རྣམས། །བཞད་དང་སྒེག་དགའ་རོལ་དང་བདེ་བ་དང༌། །དཔག་བསམ་ཤིང་དང་ན་བཟའ་
ཤིང་རྣམས་ཀུན། །འཁོར་ལོ་བླ་མར་བཅས་ལ་དབུལ་བར་བྱ། །བོ་དྷི་རཏྣ་ཨ་ལཾ་ཀཱ་ར། ཧ་སྱ་
ལ་སྱ་ར་ཏི་ཀྲི་ཊ་སཽ་ཁྱུ་ནུད་ཏ་ར། ཨ་ནུད་ཏ་ར་བོ་དྷི་ཨ་ལཾ་ཀཱ་ར་ཝཱ་ཏྲ། པཱུ་ཛ་མེ་གྷ་ས་མུད་ཏྲ་སྥ་
ར་ཎ་ས་མ་ཡེ་ཧཱུཾ། ཞེས་དབུལ་ལོ། །དེ་ནས་ཕྱོགས་སྐྱོང་རྣམས་ལ་ཕྱི་རོལ་པའི་གཏོར་མ་ཕུལ་
ལ། ནང་དུ་འོངས་ཏེ་བདག་ཉིད་འཇུག་པ་དང༌། བདེན་པ་བརྗོད་པ་སྔར་བཞིན་བྱས་ཏེ། ཐུན་
མོང་གི་སྡོམ་པ་དང་ལྡན་པའི་སློབ་མ་བསྙེན་སྒྲུབ་གསུམ་གྱིས་རང་གི་ལྷར་བསྒྲུབས་ནས་ལས་
བུམ་གྱི་ཆུས་གཏོར་ཏེ། གདོང་བཅིངས་ནས། བུ་ཁྱོད་སུ་ཡིན་ཞེས་པའི་དྲིས་ལན་བྱས་ཏེ། མེ་
ཏོག་གིས་སྙིམ་པ་བཀང་ནས། འཁོར་ལོས་བཞེས་ཞེས་གཏོར་ཏེ། བླ་མ་ལ་ཡུལ་མཁར་ལ་
སོགས་པའི་ཡོན་དང༌། ཁྱད་པར་རྡོ་རྗེ་སློབ་དཔོན་གྱི་དབང་གི་ཕྱིར་བདག་གི་ལུས་ཀྱང་དབུལ།
དེ་ནས། ཨོཾ་སརྦ་ཡོ་ག་ཙིཏྟ། ཞེས་པ་ནས་དཀྱིལ་འཁོར་བསྟན་པའི་བར་སྔར་ལྟར་བྱས་ཏེ།
སློབ་མས་ཐལ་མོ་སྦྱར་ལ། རྡོ་རྗེ་དཀྱིལ་འཁོར་ཆེན་པོ་ཡི། །དཀྱིལ་འཁོར་ཉིད་དུ་བདག་
ཞུགས་སོ། །སྦྱོར་བའི་དཀྱིལ་འཁོར་ཆེན་པོ་ཡི། །དཀྱིལ་འཁོར་དེ་རིང་བདག་གིས་མཐོང༌། །
གསང་བའི་དཀྱིལ་འཁོར་ཆེན་པོ་ཡི། །དཀྱིལ་འཁོར་དུ་ནི་བདག་དབང་བསྐུར། །ཅེས་ལན་
གསུམ་བརྗོད་པར་བྱའོ། །
དེ་ནས་བུམ་ཆུ་མི་བསྐྱོད་པར་བསྐྱེད་ནས་དེ་ཞུ་བས་བུམ་པའི་དབང་དང་། དབུ་རྒྱན་
རིན་འབྱུང་དུ་བསྐྱེད་ནས་དེ་ཡོངས་སུ་གྱུར་པའི་དབུ་རྒྱན་ཅོད་པན་གྱི་དབང་དང་། རྡོ་རྗེ་འོད་
དཔག་མེད་དུ་བསྐྱེད་ནས་དེ་གྱུར་པའི་རྡོ་རྗེས་རྡོ་རྗེའི་དབང་དང་། དྲིལ་བུ་དོན་གྲུབ་ཏུ་བསྐྱེད་
ནས་དེ་གྱུར་པའི་དྲིལ་བུས་དྲིལ་བུའི་དབང་དང༌། སློབ་མའི་སྤྱི་གཙུག་ཏུ་རྣམ་སྣང་བསྒོམས་ཏེ་
-166-

སྔགས་ལ་འཇུག་པའི་སྒོ་ལས། གསང་འདུས་འཇམ་དཔལ་ཞལ་ལུང་གི་ཆོས་སྐོར་བཞུགས། ༩༡༽
དེ་ལུས་ལ་བཅུག་ནས། མིང་གི་དབང་དང༌། ཧཱྃ་ལས་སྐྱེས་པའི་རྡོ་རྗེ་ལག་པར་བྱིན་ནས་
བརྟུལ་ཞུགས་ཀྱི་དབང་དང༌། དེའི་དེ་ཉིད་ཐོག་མཐའ་མེད་པའི་སེམས་དཔའ་ནི། །ཞེས་
སོགས་ཀྱིས་རྡོ་རྗེའི་དམ་ཚིག་དང༌། ཨཱ༔ལས་སྐྱེས་པའི་དྲིལ་བུ་ལག་པར་བྱིན་ནས་དྲིལ་བུའི་
དམ་ཚིག་དང་། སློབ་མས་རང་ལྷར་གསལ་བ་ལ་རྡོ་རྗེ་དབྱིངས་ཀྱི་དབང་ཕྱུག་མ་དང་འཁྱུད་
པར་བསམ་ལ། ཕྱག་རྒྱའི་དམ་ཚིག་སྦྱིན་པ་རྣམས་བྱས་ནས། ཕྱག་རྒྱ་ཆེན་པོའི་བྱིན་རླབས་
ཏེ། །སྙིང་པོ་བསྙེན་པ་ལ་སོགས་གྲགས། །དམ་ཚིག་འདོད་གཟུགས་སོགས་རྣམས་ཀྱིས། །
སྔགས་ནི་དབུགས་སུ་རྟོགས་ནས་བཟླ། །རང་གི་རང་བཞིན་དེ་རྣམས་ཀྱིས། །ཕྱོགས་བཅུ་
དུས་གསུམ་ཁྱབ་པ་ཡི། །མ་ལུས་གཙོ་བོ་མཆོད་བྱས་ནས། །བདག་དང་གཞན་ཡང་མཉེས་
པར་བྱ། །དཀའ་ཐུབ་དམ་བཅའ་དེ་དག་གིས། །བསྟེན་པར་བྱས་ཀྱང་འགྲུབ་པ་མེད། །མི་སྣང་
མངོན་ཤེས་མཁའ་འགྲོ་མེད། །སྐུ་གསུང་ཐུགས་ལས་གྲུབ་སྐྱེས་སོ། །དེ་བས་སངས་རྒྱས་
སེམས་ཅན་རྣམས། །སྔགས་ཀྱི་སྤྱོད་པ་མཆོག་བཟུང་སྟེ། །འདོད་པ་ཀུན་ལ་ལོངས་སྤྱོད་པས། །
ཆོས་ཀྱི་ཡི་གེ་མཆོག་ཐོབ་འགྱུར། །བདེ་སྡུག་གཉིས་མེད་བདག་ཉིད་ཀྱིས། །འདོད་པའི་ཡོན་
ཏན་ལྔ་བསྟེན་ཏེ། །ཆགས་ཆེན་ཡེ་ཤེས་དོན་སྦྱོར་ན། །དེ་ཁོ་ན་ཉིད་ཀུན་ཀྱང་འགྲུབ། །སྐུ་
གསུང་ཐུགས་གྲུབ་ཡང་དག་སྟེ། །གང་གཞན་དམན་པ་ཡང་སྐྱེ་འདོད། །དེ་ཡང་སྐུ་གསུང་
ཐུགས་བསྒོམས་ནས། །སྔགས་བཟླས་པ་ཡིས་འགྲུབ་པའོ། །ཞེས་བརྗོད་དེ་དོན་བཤད་དོ། །
དེ་ནས་རྡོ་རྗེ་སློབ་དཔོན་དུ་འོས་པ་སྔར་བཞིན་ཁྲི་ལ་འདུག་ནས། ཏིང་ངེ་འཛིན་གསུམ་
སྒོམ་དུ་བཅུག་སྟེ། བླ་མའི་ལུས་ཀྱི་དཀྱིལ་འཁོར་ལས་འཕྲོས་པའི་སངས་རྒྱས་སོགས་ཀྱིས་
དབང་བསྐུར་བར་བསམ་ཞིང༌། སྔར་ལྟར་ཆུ་དབང་ནས། དམ་ཚིག་གསུམ་གདམས་པ་དང་
བཅས་པའི་བར་བྱས་ནས། དབང་བསྐུར་རྡོ་རྗེ་ཆེན་པོ་ནི། །ཞེས་སོགས་ཀྱི་བུམ་པས་དབང་
བསྐུར། བཀྲ་ཤིས་ཀྱི་ཚིགས་སུ་བཅད་པ་བརྗོད་པས། དབང་གི་ལྷ་ཐམས་ཅད་སློབ་མའི་སྤྱི་བོ་
-167-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ནས་ཡེ་ཤེས་ཀྱི་ངོ་བོར་ཞུགས་ནས་རང་གི་ཡེ་ཤེས་སེམས་དཔས་དབུ་བརྒྱན་པར་བསམ་མོ། །
དེ་ནས་སློབ་མའི་སྤྱི་བོར་གདུགས་བཟུང་སྟེ། དཀྱིལ་འཁོར་ལ་བསྐོར་བ་ལན་གསུམ་
བྱས་ནས། ཤར་སྒོ་ནས་ཕྱག་བྱེད་དུ་བཅུག་སྟེ། སྔགས་དང་རྒྱུད་ནི་འཆད་འགྱུར་བ། །ཞེས་
སོགས་ཀྱིས་གསོལ་བ་གདབ་བོ། །དེ་ལྟར་རྡོ་རྗེ་སློབ་དཔོན་དུ་གནས་པ་ལ། མཆོད་བསྟོད་
བདུད་རྩི་མྱང་བ་བྱས་ནས། དཀྱིལ་འཁོར་གྱི་དེ་ཉིད་བསྟན་པར་བྱ་སྟེ། སངས་རྒྱས་མ་རྒྱས་
མཉམ་པའི་ཕྱིར། །ཞེས་སོགས་དང༌། དེ་ནས་ལྷའི་དེ་ཉིད་བསྟན་པར་བྱ་སྟེ། རྣམ་པར་ཤེས་པ་
ཞེ་སྡང་ཐུགས། །ཞེས་པ་ལ་སོགས་པའོ། །
དེ་ནས་ལུང་བསྟན་དང༌། དབུགས་དབྱུང་དང༌། རྗེས་གནང་བྱས་ཏེ། དེ་བཞིན་སློབ་མ་
དབང་བསྐུར་དང༌། །དངོས་གྲུབ་སྒྲུབ་པའི་དཀྱིལ་འཁོར་གྱི། །སྒྲུབ་པའི་ཐབས་ནི་རབ་བསྟན་
པས། །གང་ཟག་གཉིས་སུ་ཤེས་པར་བྱ། །གཟུགས་བརྙན་གླེགས་བམ་ལ་སོགས་པ། །ཡོད་
ན་ཁྱོད་ཀྱིས་རབ་གནས་མཛོད། །དེ་ནི་ཇི་སྲིད་བར་དུ་ནི། །སེམས་ཅན་དོན་དུ་འགྱུར་བའོ། །
ཞེས་བརྗོད་དོ། །
དེ་ནས་གསང་བའི་དབང་ནི་དབེན་པར་བླ་མ་ལ་རིག་མ་མཚན་ལྡན་ཕུལ་ཏེ་
ཚོགས་ཀྱི་འཁོར་ལོས་མཉེས་པར་བྱས་ཏེ།
མེ་ཏོག་གིས་སྙིམ་པ་བཀང་ནས་པུས་
བཙུགས་ཐལ་མོ་སྦྱར་ཏེ། མགྲིན་པ་དམའ་བས། ཀུན་མཁྱེན་ཡེ་ཤེས་ཕུང་པོ་ཅན། །
སོགས་ཀྱིས་གསོལ་བ་གདབ། ཇི་ལྟར་དབང་བསྐུར་སོགས་ཀྱིས་གསང་དབང་གི་དམ་
ཚིག་དང་སྡོམ་པ་བྱིན་ནས། དེ་ལྟར་བགྱིའོ་ཞེས་དམ་བཅས་ཏེ། མེ་ཏོག་གི་ཕྲེང་བ་གཏོར་
ནས། སླར་ཡང་ཐལ་མོ་སྦྱར་ཏེ། རྡོ་རྗེ་སེམས་ཁྱོད་ལ་སོགས་པས་གསོལ་བ་གདབ་སྟེ།
སྔར་ལྟར་གསང་བའི་དབང་བླངས་ནས། འདི་དེ་ཞེས་སོགས་དང༌། ལུང་བསྟན་དང༌།
དབུགས་དབྱུང་དང༌། རྗེས་གནང་རྣམས་འོག་ནས་བཤད་པ་ལྟར་བྱའོ། །
-168-

སྔགས་ལ་འཇུག་པའི་སྒོ་ལས། གསང་འདུས་འཇམ་དཔལ་ཞལ་ལུང་གི་ཆོས་སྐོར་བཞུགས། ༩༡༽
དེ་ནས་ཤེས་རབ་ཡེ་ཤེས་ཀྱི་དབང་ནི། ཡང་བླ་མ་ལ་རིག་མ་ཕུལ་ཏེ། ཀུན་མཁྱེན་ཡེ་
ཤེས་སོགས་ཀྱིས་སྔར་བཞིན་གསོལ་བ་གདབ། སངས་རྒྱས་བྱང་ཆུབ་སེམས་དཔའ་དང་། །
ཞེས་སོགས་ཀྱིས་ཤེས་རབ་ཡེ་ཤེས་ཀྱི་དམ་ཚིག་དང༌། སྡོམ་པ་བྱིན་ནས་ཁས་ལེན་དང༌། མེ་
ཏོག་དོར་བ་བྱས་ཏེ། ཐལ་མོ་སྦྱར་ནས། མཆོད་སྦྱིན་རྡོ་རྗེ་ཁྱོད་ལ་འདུད། །ཅེས་པ་ལ་སོགས་
པས་གསོལ་བ་བཏབ། དེ་ནས་ལྷ་མོས་པད་མ་བསྟན་ནས། ཨེ་མ་བདག་གི་པད་མ་འདི། །
ཞེས་སོགས་བརྗོད་དེ། ལག་པ་གཡས་གཡོན་སྟེང་འོག་གིས་བཅང་དུ་བཅུག་ནས། གཟུང་མ་
ཡིད་འོང་འདི་ཉིད་ནི། །ཞེས་སོགས་ཀྱིས་སློབ་མ་ལ་རིག་མ་སྦྱིན། དེ་ནས་རང་གི་ལུས་དཀྱིལ་
བསྒོམས་ཏེ། རིག་མ་སྐད་ཅིག་གིས་རྡོ་རྗེ་དབྱིངས་ཀྱི་དབང་ཕྱུག་མར་བསྐྱེད་ནས། འདུ་ཤེས་
གསུམ་ལྡན་གྱིས་སྙོམས་པར་ཞུགས་ཏེ། རྡོ་རྗེ་ནོར་བུ་བྱེད་པ་བཅིང་བའི་སྐྱིལ་ཀྲུང་བཅས་
ནས་ནོར་བུའི་དཀྱིལ་དུ་བདེ་བ་ཡུན་རིང་དུ་བསྒོམས་ནས། མཐར་ཡུངས་ཀར་ཙམ་པད་མར་
སྤྲོས་ནས་སངས་རྒྱས་དང་། བྱང་ཆུབ་སེམས་དཔའི་ཚོགས་ཀྱིས་སེམས་ཅན་ཐམས་ཅད་
དབང་བསྐུར་ཏེ་བྱང་ཆུབ་ཀྱི་སེམས་སུ་ཞུ་ནས་བདག་ཉིད་ལ་ཐིམ་པར་བསམས་ཏེ། ཨོཾ་སརྦ་
ཏ་ཐཱ་ག་ཏཱ་ཨ་ནུ་ག་ཏ་བཛྲ་སྭ་བྷ་བ་ཨད་མ་ཀོ་ཧཾ། གཏི་མུག་རང་བཞིན། ཞེས་སོགས་བརྗོད་དེ་
དོན་བཤད་དོ། །དེ་ནས་བླ་མའི་ཕྱག་གཡོན་པ་སློབ་མའི་སྤྱི་བོར་བཞག་སྟེ། ཐབས་གཞན་
གྱིས་ནི་སངས་མི་རྒྱ། །ཞེས་སོགས་ཀྱིས་རིག་མའི་བརྟུལ་ཞུགས་སྦྱིན་ནོ། །
དེ་ནས་དབང་བཞི་པ་ནི་ཤེས་རབ་ཡེ་ཤེས་དང་འདྲ་བ་ལ། ཁྱད་པར་ཐིག་ལེ་གྱེན་
དུ་དྲངས་ཏེ། མཆོག་དགའ་དང༌། ཁྱད་དགའི་དབུས་སུ་ལྷན་ཅིག་ཡེ་ཤེས་མཚོན་ནས་
བདེ་སྟོང་དབྱེར་མེད་སྒོམ་དུ་བཅུག་སྟེ། འདི་གོམས་པར་གྱིས་ཤིག་ཅེས་གདམས་པར་
བྱའོ། །དཔལ་གསང་བ་འདུས་པའི་དཀྱིལ་འཁོར་གྱི་ཆོ་ག་སྨན་ཞབས་ཀྱི་ལུགས་ལ་ཇི་
ལྟར་བྱ་བའི་ངེས་པའོ།། །།ལེ་ཕྲན་བཅུ་གཉིས་པའོ། །
-169--